BM บวกกว่า 3% รับข่าวขาย PP 40 ล้านหุ้นให้ NITTO มูลค่า 149 ลบ. หวังนำเงินขยายธุรกิจ
BM บวกกว่า 3% รับข่าวขาย PP 40 ล้านหุ้นให้ NITTO มูลค่า 149 ลบ. หวังนำเงินขยายธุรกิจ ล่าสุด ณ เวลา 11.06 น. ราคาอยู่ที่ 3.70 บาท บวก 0.12 บาท หรือ 3.35% สูงสุดที่ 3.78 บาท ต่ำสุดที่ 3.68 บาท มูลค่าซื้อขายที่ 3.62 ล้านบาท
16 พ.ย. 2560

ผู้สื่อข่าวรายงานว่า ราคาหุ้นบริษัท บางกอกชีทเม็ททัล จำกัด (มหาชน) หรือ BM ณ เวลา 11.06 น. ราคาอยู่ที่ 3.70 บาท บวก 0.12 บาท หรือ 3.35% สูงสุดที่ 3.78 บาท ต่ำสุดที่ 3.68 บาท มูลค่าซื้อขายที่ 3.62 ล้านบาท ขณะที่ดัชนีตลาดหุ้นไทยโดยรวมบวก 0.44%

ทั้งนี้ราคาหุ้น BM ปรับตัวขึ้น รับข่าวการขายหุ้นเพิ่มทุนให้แก่ NITTO KOGYO CORPORATION หรือ NITTO ซึ่งเป็นบุคคลในวงจำกัด (PP) ในราคาเสนอขาย 3.73 บาทต่อหุ้น คิดเป็นมูลค่ารวมทั้งสิ้น 149 ล้านบาท โดยคิดเป็นสัดส่วนการถือหุ้นประมาณ 9% ซึ่งกำหนดวันจองซื้อหุ้นสามัญเพิ่มทุน และชำระเงินค่าจองซื้อหุ้นสามัญเพิ่มทุน ระหว่างวันที่ 14-20 พ.ย. 60
โดยการขายหุ้นเพิ่มทุนดังกล่าวเป็นการช่วยเสริมสภาพคล่องทางการเงิน และเป็นเงินทุนในการดำเนินกิจการ รวมถึงการขยายธุรกิจหลักของบริษัท ขณะเดียวกันภายหลังการจากการลงทุนจะส่งผลให้บริษัทมีสภาพในการขยายธุรกิจที่เพิ่มสูงขึ้น เนื่องจาก NITTO มีความต้องการที่จะลงทุนในระยะยาว และมีประสบการณ์ในการทำธุรกิจผลิตและจัดจำหน่ายอุปกรณ์ไฟฟ้ารวมถึงอุปกรณ์เชิงกลที่เกี่ยวเนื่องกับธุรกิจหลักของบริษัท
นอกจากนี้บริษัทยังอยู่ระหว่างการเจรจากับพันธมิตรในประเทศไทยเพิ่มอีก 1 ราย เพื่อร่วมลงทุนในธุรกิจที่เกี่ยวเนื่อง โดยคาดว่าจะสรุปความชัดเจนได้ในช่วงไตรมาส 1/61